DTU og AAU i åben krig om fordeling af basismidler | Ingeniøren\nDTU og AAU i åben krig om fordeling af basismidler\nFor første gang nogensinde skal der udarbejdes et princip for fordelingen af universiteternes basismidler. DTU og AAU ser helt forskelligt på, hvordan det skal gøres.\nAf Thomas Lemke 19. okt 2008 kl. 09:00 2\nI løbet af de næste tre uger afgør Folketingets partier, hvordan pengene til danske universiteter skal udbetales i fremtiden. Universiteternes egne holdninger til spørgsmålet kan groft sagt findes på to fløje. På den ene står de gamle universiteter: DTU, Århus og København. På den anden står de nye: Aalborg (AAU), Copenhagen Business School og RUC.\n»Universiteterne skal primært bedømmes på citationer og evne til at tiltrække eksterne forskningsmidler, fordi det er gennem forskning, Danmark skal klare sig i globaliseringen på. Det handler om tech-transfer til virksomhederne og det offentlige,« siger rektor på DTU, Lars Pallesen.\nMen det er Lars Pallesens kollega på AAU ikke enig i:\n»Universiteterne skal primært bedømmes på det antal studerende, de uddanner, fordi det vigtigste, universiteterne leverer, er unge kloge mennesker, der kan videreuddanne sig og skabe innovation. Forskerne kan have nok så mange citationer, hvis de ikke giver deres viden videre, er det ligegyldigt,« siger Frede Blaabjerg, dekan på AAU's Ingeniør-, Natur- og Sundhedsvidenskabelige Fakulteter.\nHidtil har fordelingen af penge til universiteterne blot været baseret på, 'hvordan man gjorde sidste år', fortæller chef for institutionspolitisk kontor i Universitets- og Bygningsstyrelsen under Videnskabsministeriet, Jacob Fuchs.\n»Det fortaber sig i fortidens tåger, hvorfor man egentlig er nået til den fordeling af basismidlerne til universiteterne, som man har i dag. Der er ikke rigtig noget princip for fordelingen. Det er det, regeringen ønsker at skabe nu,« siger Jacob Fuchs.\nDe gamle universiteter ønsker, at basismidlerne skal fordeles med 30 procent efter hvor gode universiteterne er til at tiltrække eksterne midler, 30 procent efter analyse af forskningscitationer, 30 procent efter antallet af studerende og 10 procent efter antallet af ph.d.'er, der uddannes.\nDe nye universiteter ønsker til gengæld, at basismidlerne skal fordeles med 50 procent af basismidlerne efter antallet af studerende, 20 procent i forhold til mængden af eksterne midler, 20 procent efter citationer og 10 procent efter antallet af ph.d.er, der uddannes.\n»Sagen er, at bl.a. DTU historisk altid har fået mere end AAU til forskning. Det var måske rimeligt, da AAU i sin tid blev etableret, dimensioneret til 3.000 studerende. I dag har vi 14.000 studerende, men de basismidler vi har, er stadig baseret på dengang,« siger Frede Blaabjerg.\nBåde Dansk Folkepartis forskningsordfører Jesper Langballe og de radikales Marianne Jelved har hæftet sig ved uligheden og kræver, at der gøres op med de gamles privilegium.\n»De gamle universiteter vil gerne rage nogle flere penge til sig. Så enkelt er det. Jeg synes, at det er en meget tom ytring, Pallesen kommer med. Når han siger, at det er forskningen, der får samfundet til at løbe rundt, kunne han lige så godt slutte, at man skulle lægge hovedvægten på at uddanne nogle flere gode folk, der kan forske videre,« siger Jesper Langballe.\nHan mener ikke, at den forskningsbaserede undervisning må tælle med mindre end 50 pct. af basisbevillingerne.\n»Det er fuldstændig afgørende, at et universitet producerer nogle studerende, der kan blive kandidater og ph.d.er. Fra dag et skal de undervises af folk, der selv forsker. Dermed bliver de lige fra begyndelsen så at sige inddraget i forskningen og det er det, der animerer folk til at forske videre,« mener Jesper Langballe.\nDTU røget ned på verdensrangliste over universiteter 09. okt 2008\nSMS på stereoider: Næste generation er klar - men kun for Android-brugere\n#1 Allan Nielsen 19. oktober 2008 - 16:31\nCitationer og forskningsmidler.\n»Universiteterne skal primært bedømmes på det antal studerende, de uddanner, fordi det vigtigste, universiteterne leverer, er unge kloge mennesker, der kan videreuddanne sig og skabe innovation. Forskerne kan have nok så mange citationer, hvis de ikke giver deres viden videre, er det ligegyldigt,« siger Frede Blaabjerg, dekan på AAU's Ingeniør-, Natur- og Sundhedsvidenskabelige Fakulteter\nNår en forsker har mange citationer betyder det da netop at de har skabt ny viden, som har været interessant nok til, at andre har villet anvende den viden i deres arbejde. Deraf ny viden, der er blevet givet videre, en citation!\nI det hele taget syntes jeg artiklen bæger præg af at være biased. Det var ikke mange linier de »Gamle« fik til at forsvare den »Historiske uretfærdighed«.\nHelt ærligt, nu er vi endelig ved at have banket nogle institutioner på benene der bliver respekteret i udlandet, og kommet i det gode selvskab, fx DTU.\nDet er noget der batter på den lange bane! Det kræver penge. Mange penge til forskning på den enkelte institution. For at tiltrække topforskere fra hele verden kræver det at man er kendt vidt og bredt. Skal vi virkelig til at ”flade” det hele ud igen, og have en masse middelmådige, og halvdårlige universiteter når vi snakker international skala!?\n#2 Michael Vognsen Nielsen 19. oktober 2008 - 16:58\nRe: Citationer og forskningsmidler.\nHvis du blot kigger på hvor mange af forskerne som bliver citeret, er der jo ikke meget forskel på den forskning som foregår i den private sektor, og universitet.\nUniversiteternes primære og vigtigste arbejde er og bliver at kunne videreformidle evnen til at lære og arbejde med forskning til studerende. Ellers er der jo ingen til at løfte opgaven videre generation efter generation.\nDe forskellige opgaver udelukker dog naturligvis ikke hinanden.


Gamer skærm udsalg og priser | Promotheus\nStartside / Produkter / Gamer skærm\nGamer skærm udsalg og tilbud\nHos Promotheus ved vi alt om tilbud, udsalg, tilbudsaviser og aviser, der er tilgængelige for gamer skærm. Vi kan fremskaffe de allerbedste rabatter, og vi vil være de første til at give dig besked, når gamer skærm er på tilbud. Og det betyder, at du kan gøre utrolige besparelser på dit ugentlige indkøb. Se blot, hvor meget vores tilbud og udsalg fra de nyeste tilbudsaviser kunne spare dig af midler på gamer skærm.\nUndersøg prisen på gamer skærm hos dine yndlingsforhandlere\nSe på de faktiske tilbud og kampagner på dine yndlingsprodukter som gaming hovedtelefoner, gaming mus, gaming-tastatur, ganefryd, gardena. Her ved Promotheus er alt samlet, du er kun ét enkelt klik væk fra dejlige tilbud. Sørg for at blive ved med at komme retur til os - vi arbejder altid på højtryk for at forbedre vores kundeservice, og vi tilføjer nye kampagner og udsalg hver eneste dag, for at kune give dig de allerbedste og laveste priser!


Bedford fik fra starten i 1931 hurtigt fodfæste i Danmark. De importerede buschassiser blev forsynet med karrosseri fra forskellige danske karrosserifabrikker.\nOgså som lastvogn slog Bedford godt an. Imidlertid satte 2. verdenskrig en stopper for videre udvikling.\nEfter krigen var Bedford igen på markedet med den klassiske O-model. Flere nye modeller kom hurtigt til og i 1950’erne havde Bedford sin storhedstid på det danske busmarked med type SB.\nEn renæssance kom dog i midten af 1970’erne hvor der blev importeret en del Bedford-busser med Plaxton karrosseri til Danmark.\nI 1986 blev produktionen af Bedford indstillet på grund af faldende afsætning på verdensmarkedet.\nHar du fået lyst til at læse mere om Bedford-busser i Danmark, så er bogen "Bedford-busser - på danske veje" måske noget for dig. Se mere om bogen her.\nHvis du vil læse noget om Bedford-lastbiler, så se vores temaside om Bedford-lastbiler i Danmark. Eller se mere om bogen "Bedford-lastbiler i Danmark".\nDer findes også en interesseklub "VAUXHALL-BEDFORD KLUB DANMARK", der har til formål at holde Vauxhall og Bedford køretøjer så originale og velkørende som muligt. Ved klubbens arrangementer og gennem klubbladet kan medlemmerne hjælpe hinanden med gode råd og reservedele.\nSom medlem af klubben modtager du klubbladet, og kan annoncere gratis i det. Så har du en Vauxhall eller Bedford, er du på jagt efter en, eller har du bare interessen for mærket - så meld dig ind i klubben og vær med til at bevare disse prægtige gamle biler.\nSe mere om VAUXHALL-BEDFORD KLUB DANMARK her\nBedford D. Foto Jens Birch\nBedford YNT. Foto Ole Gold


Kursus skal lære borgere at beskytte sig mod oversvømmelser - sn.dk - Slagelse\nKurset tager cirka tre timer, og det afholdes i første omgang tre gange hos Slagelse Brand og Redning i Korsør. Det er gratis at deltage, men kræver tilmelding på mail til maubkr@yahoo.com. Kurserne afholdes onsdag den 29. januar klokken 18.30, lørdag den 1. februar klokken 13.00 og torsdag den 27. februar klokken 18.30. Tilmelding skal ske senest to dage før kursusstart.\nArtiklen: Kursus skal lære borgere at beskytte sig mod oversvømmelser\nKursus skal lære borgere at beskytte sig mod oversvømmelser\nSlagelse - 11. januar 2020 kl. 13:00\nHvad gør man, når stormen kommer, og vandet begynder at stige? Og hvordan forbereder man sig og undgår de værste skader? Det er nogle af de emner, som et nyt kursus »Bo Vandsikkert« skal klæde deltagerne på til at håndtere. Kurset er gratis og henvender sig til borgere, der bor i områder, hvor der er risiko for oversvømmelser.\n- Vi vil selvfølgelig forsøge at hjælpe folk, så godt vi kan i en oversvømmelsessituation. Vores opgave er i første omgang at sikre infrastruktur og kommunens bygninger og værdier. Først når disse opgaver er løst, vil vi kunne begynde at hjælpe borgere. Men vi kan ikke garantere, at vi har resurser til at hjælpe alle. Derfor er det vigtigt, at folk også selv er forberedt, så beredskabet kan koncentrere sig om de steder, hvor der er mest brug for hjælp. Det håber vi, at kurset kan give deltagerne nogle redskaber til, siger beredskabschef Michael Djervad.\nKurset bliver afholdt af Slagelse Kommune og Beredskabsforbundet i fællesskab, og baggrunden er klimaforandringerne, som betyder, at Danmark oftere bliver ramt af voldsomt vejr. Samtidig forventer man at både hav- og grundvand vil stige over de kommende årtier, og det tilsammen kommer til at udfordre beredskabet i Danmark. Derfor er der brug for, at borgerne også kan hjælpe sig selv. Kurset skal give borgerne redskaberne til netop det. Kurset indeholder både en teoretisk og praktisk del. Blandt andet får deltagerne teori om, hvordan man bygger et dige, som kan holde vandmasserne på afstand, og de skal også selv prøve kræfter med at fylde sandsække.\n- Det handler om at være forberedt. Det er alt for sent at begynde at interessere sig for, hvordan man beskytter sig, når vandet først er der. Kurset giver selvfølgelig viden om, hvordan man afhjælper situationen, når vandet stiger, men deltagerne vil også lære, hvordan man forebygger og forbereder sig, før det sker, siger Marianne Kristiansen, Beredskabsforbundet, som underviser på kurset.


præsentationsfilm lavet for Albertslund kommune som skal visse at byen er designet til børn. (Prisen for denne film kom op på 5000 kr.)\npræsentationsfilm lavet for Southern Exposure.\npræsentationsfilm lavet for Mark Anthony.\nEn af mange film om opskrifter på nemme og sunde måltider lavet for søstrene Grene i samarbejde med Naturazin.\nCase video lavet for Mediacom. Dette video skal visualisere Mediacoms kampagne arbejde, i dette tilfælde for IKEA.\nCorporate video præsentation af Omans største marmor eksportør. Præsentationen har fokus på faciliteterne og arbejdsprocesen. www.alajmimarble.com\nDette er en præsentation af Keen Bernberg som er professionel golfspiller.\nSøstrene Grene DIY\nEn DIY er et fænomen man primært kender fra blogverdenen, der har til hensigt at inspirere andre til at lave kreative ting og sager. Vi har gennem vores tætte samarbejde med Søstrene Grene videreudviklet på ideen og konceptet omkring do-it-yourself. www.grenes.dk\nCorporate video for Søstrene Grene\nDen danske virksomhed Søstrene Grene, der er baseret på et franchise koncept havde interesse i at vise udlandet hvad der historiske og unikke koncept byggede på. Derfor producerede vi denne præsentationsfilm der fortæller vigtige fakta omkring virksomheden, men også indrammer og fanger stemningen der er byggestene for virksomheden. www.grenes.dk\nVi har produceret denne dokumentar inspirerede video for Elverhøjkoret da de i sommeren 2013 optrådte i Ulvedalene sammen med det Kongelige Teater i forbindelse med opsætningen af Robin Hood. Denne film havde til hensigt at vise at koret ikke blot er et almindeligt kor, men et performance kor. Denne film er produceret i samarbejde med fotograf Simon Sonne.\nI forbindelse med DM i mix i Pumphuset 2013, skulle 4sound lancerer en ny mixerpult fra Numark. Vi producerede i samarbejde med 4sound denne eventfilm, der havde til formål at øge opmærksomheden omkring dette nye produkt.\nFabelab er en ny dansk design virksomhed der producere babytæpper med udgangspunkt i orgimasisk folde teknik. Vi producerede denne korte præsentationsfilm med henblik på at få indblik i det univers og opfange den stemning der er omkring børn og virksomheden.\nI foråret 2013 lancerede Ticket2Heaven, et dansk børnetøjfirma, en serie regntøj og gummistøvler til børn. Det dokumenterede vi i denne præsentationsfilm, hvor der ved hjælp af effekter, billeder og lyd er lagt op til leg. Filmen havde til hensigt at vise tøjet i brug og samtidig kvalitetsstemple det. Denne film er produceret i samarbejde med fotograf Simon Sonne.


Bedste film i 2002 – hvilken film var den bedste i 2002? Se listen her\nBedste film i 2002\nFilmen handler om en begavet forfalskner, der hele tiden forsøger at være et skridt foran de FBI agenter som på alle måder forsøger at stoppe og fange ham. Den er instrueret af Steven Spielberg og er baseret på rigtige hændelser. Frank W. Abagnale Jr. (spillet af Leonardo DiCaprio) er en 16-årige high school elev som […]\nEn italiensk fiskerbåd samler en mand op fra Middelhavet. Han har hukommelsestab og ingen ejendele, der kan identificere ham. Hans krop er mærket af en række skud og har spor af plastikkirurgi, mens en mikrofilm er indopereret i hans hofte. Det bliver begyndelsen på den identitetsløses mands kamp for at forstå sin egen fortid og […]


Entreprenør Risskov: Find en entreprenør i Risskov\nDu er her: Forside » Entreprenør Risskov\nEntreprenør i Risskov\nSkal du i gang med at bygge et nyt hus eller foretage en større renovering af dit hus, kan det være en god idé at hyre en entreprenør til at stå for byggeriet. Her på siden kan du se en oversigt over entreprenører i Risskov, som du kan kontakte for at indhente en pris på arbejdet.\nVil du gerne have et godt tilbud fra en entreprenør i Risskov? Eller er du usikker på, hvad det skal koste at engagere et entreprenørfirma til din byggeopgave? Så kan du benytte dig af muligheden for at indhente 3 tilbud helt gratis og uforpligtende. Du er velkommen til at takke nej til tilbuddene, hvis du fx synes, at entreprenørens pris er for høj, eller tilbuddet på anden vis ikke lever op til dine forventninger.\n» Få 3 gratis tilbud fra entreprenører i Risskov\nEntreprenørforretningen Aarhusvej 91 ApS\n86 33 44 77\nDansk Bygningsrenovering ApS\nEntreprenør Rene Mathiassen A/S\nLøgten Murer- & Entreprenør A/S\n29 60 59 10\nRisskov Entreprise A/S\n86 21 13 22\nAnlægsgartnerne H.Hoffmann A/S\nSkal du i gang med at bygge nyt hus i Risskov, kan en entreprenør stå for hele projektet eller dele af det alt afhængig af, hvordan du som bygherre ønsker at udbyde opgaven. Ønsker du en totalentreprise, kan entreprenøren stå for hele byggeriet lige fra økonomi til indhentning af byggetilladelse til udførsel af arbejdet til overholdelse af tidsplanen.\nOvervej en totalentreprenør i Risskov hvis du skal bygge nyt hus\nDu slipper selvfølgelig for mange bekymringer, hvis du lader en totalentreprenør i Risskov tage sig af praktiske opgaver som jordbundsundersøgelse, byggemodning, etablering af kloak, vand og el, gravearbejde, støbning af fundament, tømrerarbejde, murerarbejde, taglægning og så videre.\nFind en dygtig entreprenør i Risskov\nNår du ansætter en dygtig entreprenør, kan du have ro i sindet, mens byggeprojektet står på. Prisen spiller ofte også en rolle, når man starter et byggeri, så derfor kan det være en god idé at indhente tilbud fra flere forskellige entreprenørfirmaer i Risskov. Det kan du gøre nemt og hurtigt på nettet.\nFordelen ved at indhente 3 tilbud fra entreprenører i Risskov på nettet er, at du kun skal sende din forespørgsel af sted én gang. Du slipper for at bruge tid på at kontakte flere forskellige entreprenører, hvor af nogle helt sikkert har specialiseret sig i en bestemt type entreprise fx for det offentlige eller for bestemte firmaer.\nI løbet af 3 hverdage vil du modtage 3 tilbud fra lokale entreprenører, som har erfaring med den type byggeopgave, som du udbyder. Det er helt uforpligtende for dig, så det står dig frit for at takke nej til tilbuddene, hvis du ikke synes, det er billigt nok – men forhåbentligt har du fået et indblik i, hvad det vil koste at hyre en entreprenør i Risskov.\nEntreprenør 24 gør det nemt at finde en entreprenør i Risskov, som kan hjælpe med dit byggeprojekt.


Hollandske kongelige døbt som mormoner efter deres død - Religion.dk\nPrins Bernhard og prinsesse Juliana er nogle af de kongelige hollændere, der er blevet 'døbt' som mormoner efter deres død. Her ses de til deres bryllup i 1939. Foto: DALMASSIPA\nUpublicerede dokumenter i mormonernes globale genealogiske database viser, at hollandske prins Claus, prins Bernhard og prinsesse Juliana alle er blevet 'døbt' som mormoner efter deres død. Det skriver DutchNews.nl.\nIfølge mormonernes egne regler kan kun medlemmers egne ikke-troende forfædre døbes ind i kirken. Men ikke alle medlemmer af kirken holder sig til dette ifølge mormonernes talsmand Hans Boom i Holland:\n"Jeg mener, at det skyldes overentusiastiske medlemmer. På den anden side forestiller jeg mig ikke, at der vil være indvendinger mod de posthume dåbshandlinger. De er jo gjort som en en gestus af kærlighed."\nHan mener desuden, at interessen for de kongelige måske er grundet i, at der i mormonernes teologi lægges vægt på særlige ædle og store personligheder, der skal påtage sig lederroller i kirken.\nIfølge DutchNews skulle Prins Claus' dåb have fundet sted to år efter hans død i 2002 i et mormontempel i Brasilien. Hvor de andre to kongelige blev døbt, foreligger der ikke nogle oplysninger om.\nI andre sammenhænge har mormoners dåb af afdøde personer ført til forargelse, blandt andet når det er sket for afdøde jøder. Det var således tilfældet, da det skete for det hollandske jødiske Holocaust-offer Anne Frank i 2010. Kilden til denne historie er den tidligere mormon, amerikaneren Helen Radkey.\nI henhold til Radkey, er der foretaget mindst ni rituelle dåb af Anne Frank gennem de senere år. Men i forbindelse med dåben i 2010 siger Radkey, at dette er første gang, at Franks navn er blevet optaget i en mormonsk database, der kan anvendes både til slægtsforskning og også til at forelægge en afdød persons navn for komme i betragtning til posthum dåb - en separat proces.\nAvisen Trouw rapporterer, at mormonerne har tilbudt gratis hjælp til administrative organer i de 12 nederlandske provinser med hensyn til digital scanning af fødsels- vielses- og dødsattester. Nogle provinser har sagt ja til hjælpen, mens andre har takket nej, da de mener, at Mormonkirken vil bruge oplysningerne til gendåb.\nDer foreligger endnu ikke nogen officiel reaktion fra den hollandske kongefamilie. Ifølge mormonerne i Holland har de omkring 9.000 levende medlemmer.\nPrins Bernhard er en af de kongelige hollændere, som er blevet 'døbt' som mormoner efter deres død. Foto: Wikimedia


28. september 2012 - Artikel - af Nicolai Sennels\nDenne uge bringer vi undtagelsesvist en ekstra large-udgave af sharia-toppen. Der er simpelthen for mange egnede kandidater. Tre pladser er ikke nok.\nTiendepladsen går til dette æresmord på en kvinde, som under hujen og skrigen dolkes ihjel på åben gade. Se videoen af mordet her.\nNiendepladsen går til muslimer i Athen, der under meget voldsomme protester mod Muhammed-filmen Innocence of Muslims pludselig stopper op, lægger sig på knæ og begynder at bede, før de genoptager ødelæggelserne af den historiske by. Artikel og video her. Samme absurde scener udspillede sig for nyligt i Hong Kong – video her.\nOttendepladsen går til en ældre kuwaitisk mand, der tæskede sin unge kone, fordi hun var blevet gravid. Mandens argument er, at han kun giftede sig for, at hun skulle give ham seksuel fornøjelse – han havde åbenbart forregnet sig hvad angår konsekvenserne af samleje.\nSyvendepladsen går til Imam Ali moskeen i Hamborg. Der gik nemlig præcis en måned, fra moskeen underskrev en kontrakt om fredelig adfærd med byen Hamborg, til moskeen opfordrede til folkemord – i dette tilfælde udslettelse af Israel.\nSjettepladsen går til denne spanske mand, der trods sin forstuvede hånd lægger en kone-tæskende muslim ned og holder ham fast på jorden. Rundt om står mandens måbende trosfæller, som ikke rørte en finger for at beskytte kvinden.\nFemtepladsen går til engelsk politi, som i mere end et årti lod muslimske pædofile voldtægtsgrupper gå fri, fordi man var nervøs for, at anholdelser kunne føre til anklager om racisme eller forstyre det "harmoniske" forhold til byens muslimer. Se her.\nFjerdepladsen går til tre af verdens mest magtfulde mennesker – formanden for Europaparlamentet Martin Schulz, samt makkerparret Barack Hussein Obama og Hillary Clinton. Schulz fordømmer ikke blot Muhammed-filmen, men også det faktum, at sådan en film kan spredes (se Schulz side om side med turbanklædte alvorsmænd her.\nObama og Clinton har brugt 70.000 dollars på at vise reklamer i pakistansk tv, hvor de beklager filmen med arabiske undertekster. Se reklamen her.\nTredjepladsen går til disse (u)hyggelige fætre. Iklædt militærtøj, elefanthuer og AK47 automatrifler holder de et skilt med påskriften "Muhammed – fredens budbringer".\nAndenpladsen går til Afghanistan, som fængsler kvinder, der forlader hjemmet uden en mand. 70 procent af kvinderne i afghanske fængsler er dømt for at forlade hjemmet på denne måde.\nFørstepladsen går til tyske myndigheder, der har aflyst en kampagne mod islamisk ekstremisme af frygt for at opildne til vold blandt islamiske ekstremister.\n28. september 2012 - Lasse\nEr der egentligt ikke nok stof til 10 pladser hver uge?\n29. september 2012 - Michael Unna\nJa man kunne blive ved og ved og ved og ved, med at påvise, hvilken sindsyg ond diktatorreligion muhammedanismen er, men der lefles på livet løs fra med fejhedsdiplomati, og ofrene og fremtidens ofre for denne ondskab lader man i stikken. Bekæmp muhammedanismen, og dens humankatastrofale konsekvenser uden lige.


Thise Jersey Acido, 3,5 %. fra OSUMA.DK - Dagligvarer lige til døren\nThise Jersey Acido\nAcido en klassiker fra Thise.\nAcido fra Thise Mejeri fremstilles på basis af økologisk jersey sødmælk. Det høje proteinindhold i mælken jerseykøerne bevirker, at det syrnede produkt får en tyktflydende konsistens. Tyktflydende, men med en hvis variation i konsistens over året, - afhængig af køernes ydelse og foder.\nAcido syrnes med henholdsvis mælkesyrekultur og Lactobacillus Acodophilus-kultur. Denne kultur er en del af den naturlige tarmflora og er kendt for ikke at blive ødelagt ved passagen gennem maven. Det har derfor en god indflydelse på fordøjelsen at indtage et produkt som Acido.\nØkologisk, højpasteuriseret sødMÆLK med 3,5% mælkefedt. Syrnet med yoghurtkultur og Lactobacillus Acidophilus-kultur.\nThise Mejeri skal over for myndighederne dokomentere, at indholdet af levende, aktive Lactobacillus Acidophilus-bakterier er på min. 10 mio./ ml ved holdbarhedens udløb. Derfor er holdbarheden på Acido på 11 dage.


Parallelle Verdener Kunne Forklare Wacky Quantum Physics - 2019 | Mærkelige nyheder\nUdgivet I: Mærkelige nyheder • Visninger: 8162\nEn ny teori om, at interaktioner mellem parallelle universer kan forklare al kvanteadfærd, er ved at trække trækkraft blandt fysikere.\nTanken om, at et uendeligt antal parallelle verdener kunne eksistere sammen med vores egen, er svært at omsætte sindet rundt, men en version af denne såkaldte Many Worlds teori kunne give et svar på den kontroversielle ide om kvantemekanik og dens mange forskellige fortolkninger.\nBill Poirier, en professor i fysik ved Texas Tech University i Lubbock, foreslog en teori, der ikke kun forudsætter parallelle verdener eksisterer, men siger også, at deres interaktion kan forklare al kvantemekanik "underlighed" i det observerbare univers.\nPoirier offentliggjorde først ideen fire år siden, men andre fysikere har for nylig begyndt at bygge på ideen og har demonstreret, at det er matematisk muligt. Den seneste forskning blev udgivet 23. oktober i tidsskriftet Physical Review X.\nKvantemekanik er grenen af fysik, der beskriver de regler, der styrer universet på den mikroskopiske skala. Det forsøger at forklare, hvordan subatomære partikler kan opføre sig som både partikler og som bølger. Det giver også en forklaring på, hvorfor partikler synes at eksistere i flere positioner på samme tid. [De 9 største uløste mysterier i fysik]\nDenne fuzzy klump af mulige positioner er beskrevet af en "bølgefunktion" - en ligning, der forudsiger de mange mulige steder, en given partikel kan optage. Men bølgefunktionen kollapser den anden, der måler den faktiske position af partiklen. Det er her, hvor multiverse teorien kommer ind.\nNogle fysikere mener, at når en partikels position er målt, kan de mange andre positioner, som den kan tage i henhold til dens bølgefunktion, opdeles og skabe separate parallelle verdener, hver eneste en smule forskellig fra originalen.\nHugh Everett var den første fysiker til at foreslå muligheden for en multivers - et uendeligt antal parallelle universer, der eksisterer sammen med vores egen. Han udgav sin "Many Worlds" teori i 1950'erne, men ideen blev ikke godt modtaget i den akademiske verden.\nEverett afsluttede sin karriere inden for fysik kort tid efter at have fået sin Ph.D., men mange fysikere tager nu multiverse- og parallel-verdenens idé alvorligt. Poirier reworked The Many Worlds teori i den mindre abstrakte "Many Interacting Worlds" (MIW) teori, som kunne hjælpe med at forklare den underlige verden af kvantemekanik.\nKvantemekanik har eksisteret i mere end et århundrede, men dens fortolkning er lige så kontroversiel i dag som for 100 år siden, skrev Poirier i sit originale papir.\nAlbert Einstein var ikke en fan af kvantemekanik. Tanken om, at en partikel kunne eksistere i en sandsynlighedsforskydning i stedet for et bestemt sted, havde ikke mening for ham, og han sagde engang berømt, "Gud spiller ikke terninger med universet." Denne nye MIW-teori kunne imidlertid have hjulpet med at sætte Einsteins sind til ro. I MIW-teorien fungerer kvantepartikler ikke som bølger overhovedet. Hver parallelle verden har normalt opførende partikler og fysiske objekter. Bølgefunktionsligningen behøver slet ikke at eksistere.\nI den nye undersøgelse, der bygger på Poirier's ide, viser fysikere fra Griffith University i Australien og University of California, Davis, at det kun tager to interaktive parallelle verdener - ikke et uendeligt antal - at producere den underlige kvanteadfærd, som fysikere har observeret. Naboer verdener repulse hinanden, forskerne skrev i papiret. Denne kraft af afstødning kunne forklare bizarre kvanteffekter, såsom partikler, som kan tunnel gennem barrierer.\nMen hvordan kan fysikere bevise, at vi lever i kun en af millioner af andre verdener, eller at disse verdener interagerer? Poirier mener, at det vil tage lidt tid at udvikle en måde at teste ideen på.\n"Eksperimentelle observationer er den ultimative test af enhver teori," sagde Poirier i en erklæring. "Hidtil gør mange interaktive verdener de samme forudsigelser som standard kvantteori, så alt hvad vi kan sige sikkert på nuværende tidspunkt er, at det kan være korrekt."\nForfatterne af det nye papir håber, at udvidelsen af MIW teorien vil føre til måder at teste for parallelle verdener og yderligere forklare kvantemekanik.\nRichard Feynman, en fysiker, der arbejdede på Manhattan-projektet, sagde en gang: "Jeg tror jeg kan trygt sige, at ingen forstår kvantemekanik", men Poirier og hans kolleger hævder, at fysikere har meget at vinde fra at prøve.


Karoline: "Den eneste bog, der kan få mig til at trække vejret i forbindelse med angst" | Amanda D.\nHome Blogindlæg Karoline: “Den eneste bog, der kan få mig til at trække vejret i forbindelse med angst”\n10. oktober 2018 10. oktober 2018 Blogindlæg, Inspiration, Motivation\nI dag vil jeg fortælle dig om en pige, som har en møg hamrende inspirerende historie (en succeshistorie, så at sige).\nFor som du nok ved, så lukker jeg for salget af mine bøger for altid om 2 dage – og du bliver simpelthen nødt til at høre, hvilken enorm indflydelse Bag om dagbogen har haft (og stadig har) på Karolines liv, inden den forsvinder for altid.\nMen inden vi når så langt, så er det vigtigt, at du forstår, hvor hun kommer fra, og hvordan hendes opvækst har været. Alt det og meget mere har hun været så sød at skrive til mig.\n(Og ja, jeg har selvfølgelig fået lov til at dele hendes historie med dig!)\nHer er, hvad Karoline skrev til mig….\nJeg har fulgt dig siden du startede på Movellas, og jeg har altid forsvundet i dine historier. De har været et tilflugtssted for mig.\nJeg fik min første ven i 7. klasse, og jeg har været omringet af mange dårlige venner, som ødelagde mig og svigtede mig. Det tvang mig til at gå ned psykisk og tvinge mig til at kaste op for at slippe for at være i skolen.\nJeg startede forfra, da jeg flyttede væk fra alle de her mennesker i 8. klasse, og var socialt handicappet. Jeg kunne ikke finde ud af at fungere i fællesskab. Selv når jeg var afsted for at passe mine heste blev jeg mobbet, og skubbet uden for fællesskabet.\nFor mig blev tingene virkelig slemt, da jeg startede i gymnasiet og fik konstateret kontrolangst. Det blev til sidst så slemt at jeg fik angstanfald, hvis vi havde en aktivitetsdag på skolen, eller hvis vi skulle til en forsamling eller en tur væk fra det almindelige skema.\nHeldigvis kom jeg igennem det og fik min studentereksamen. Jeg er 19 år idag, og blev student her i sommers. (Skrev hun i 2017)\nPå mange måder har dit forfatterskab været mit tilflugtssted. Der har været mange situationer hvor dine historier har fået mig væk fra tanker om at alt håb var ude for at jeg nogensinde ville blive rask igen.\nNår jeg har læst karakterenes viljestyrke til at kæmpe sig igennem tider, hvor man ikke har lyst til at andet end at gemme sig væk og føler at alt er ligegyldigt og man nærmest ikke kan fungere nok til at spise eller få rent tøj på, så har jeg fået samme viljestyrke. Jeg har aldrig følt mig alene når du har skrevet.\nOverordnet er det her måske mere en takkebesked for at redde mig fra mine tanker, end en objektiv kommentar om dine romaner. I hvert fald, tak. Jeg skylder dig meget.\nSom du kan læse, så fortæller Karoline rigtig meget om, hvad mit forfatterskab har gjort for hende – men der er særligt én bog, der har haft stor betydning for hendes liv.\nNemlig min debutroman, Bag om dagbogen.\nHør bare, hvad hun fortæller om bogen her….\nJeg fik Bag om dagbogen efter en kæmpe ændring i min hverdag, og min veninde kunne se hvor meget jeg bebrejdede mig selv. Jeg tror egentligt hun var nået til et punkt hvor ord alene ikke var nok.\nJeg manglede et univers der var mit safeplace, som jeg kunne fordybe mig i. Det fik jeg lov til med bogen, og langsomt begyndte min mentale recovery.\nDen gav noget selvindsigt fordi, Rosie er rigtig nem at spejle sig i. De ting hun gør og føler var noget jeg nikkede al for genkendende til.\nSelve bogen er et virkelig fantastisk redskab, fordi at den er så velformuleret, og sproget fanger en. Der er fokus på mennesket som et meget alsidigt væsen, som både gør kloge og dumme ting i desperation for overlevelse.\nUden tvivl en af mine yndlingsbøger når min angst begynder at tage til – og nok den eneste bog jeg kender, som kan få mig til at trække vejret i forbindelse med angst.\nDa Karoline fortæller mig, hvad Bag om dagbogen har gjort for hende, er hun 21 år gammel.\nEr det ikke lidt vildt, at bogen dumpede ned i hendes hænder, da hun havde allermest brug for den? Og ikke mindst, at hun lyttede til sin intuition og sit hjerte?\nHun lyttede til det, der trak i hende, fordi hun kunne mærke, at bogen talte til hende – og så tog hun handling på den følelse og gjorde det, som hendes hjerte bad hende om.\nNemlig at læse bogen og lade den være starten på hendes mentale recovery.\nSynes du ikke, at det er fantastisk? Synes du ikke, at det er fucking sejt, at hun turde at handle på det, der trak i hende, frem for bare at tage offerrollen på sig og sige: “Ingen kan hjælpe mig! Jeg er håbløs, og jeg fortjener ikke engang at få det bedre”.\nDet kræver mod at vælge offerrollen fra.\nDet kræver mod at lytte til sine følelser, sit hjerte og sin intuition, når noget føles rigtigt indeni, men alting virker ligegyldigt og håbløst udenpå.\nDerfor blev jeg nødt til at dele Karolines historie her på bloggen.\nJeg synes nemlig, at hun er fucking sej – ikke kun, fordi hun på trods af alt det, som hun har været igennem, har turde at smide offerrollen fra sig, men fordi hun tør at stå frem med sin historie og dele den i håbet om, at den vil give andre et skub i den rigtige retning.\nSkønne Karoline er et levende eksempel på, hvilken enorm indflydelse Bag om dagbogen har på dem, der læser den, og hvilken vanvittig transformation den kan være redskabet til.\nDen her bog er ren healing (ikke kun for mine læsere, men også for mig, dengang jeg skrev den).\nSom Karoline skriver, så giver den selvindsigt, fordi hovedpersonen er rigtig nem at spejle sig i.\nOg hun kalder bogen for “et virkelig fantastisk redskab”, fordi den har givet hende nye indsigter omkring sig selv, og fordi den stadig den dag i dag hjælper hende med at trække vejret i forbindelse med angst.\nHun skrev endda til mig tilbage i august, at hun var gået i gang med at læse bogen igen, fordi den hjalp hende med “tilbage til skolen”-nerverne.\nOg jeg ved, at der er flere af mine læsere, der har en historie ligesom Karoline – men jeg kunne bare mærke, at jeg blev nødt til at dele lige netop hendes historie med dig, inden det fantastiske redskab af en bog, som har hjulpet hende, forsvinder for evigt og altid.\nFor det er altså fredag klokken 23:59, at det er allersidste chance for at få fingrene i en af de her 4 bøger…..\nHerefter forsvinder de både som paperbacks og e-bøger, og de forsvinder fra alle boghandlere over hele landet. De forsvinder for evigt og altid.\nSå hvis du ligesom Karoline vil have et virkelig fantastisk redskab, som du altid kan hive frem, når krisen rammer, så skal du være hurtig, for mine bøger bliver revet væk lige for tiden. Jeg har kun et begrænset antal på lager – og når der er udsolgt, så er der altså udsolgt for altid.\nMåske ved du, at jeg så sent som i torsdags lavede en opdatering på både min Facebook og Instagram, hvor jeg gjorde opmærksom på, at næsten halvdelen af mine bøger allerede var blevet revet væk. (Endda på bare et enkelt døgn!)\nSå er du en af dem, der sidder og overvejer, om du skal købe mine bøger eller ej, så skal du se at få taget en beslutning – for lige om lidt er de væk, og så er de altså væk for evigt og altid.\nOm bare 2 dage lukker jeg for salget, og jeg har kun meget få, eksklusive eksemplarer tilbage – så det er ved at være sidste udkald for dem, der vil have fingrene i en bog.\nDét vil jeg ikke gå glip af, efter at have hørt Karolines historie! Giv mig det redskab, som hun har brugt >>>\nKun 249,- kroner for at komme igennem en svær periode ligesom Jasmin, eller for at kunne trække vejret midt i et angstanfald – ville du ikke være villig til at betale det?\nDet ville jeg (og jeg ville til hver en tid prioritere mit eget velvære over 5 kopper kaffe fra Starbucks, som tilsammen koster det samme som Bag om dagbogen).\nDet vil jeg også! Lad mig spare på kaffen denne måned og bestille en bog, inden det er for sent >>>


Det kan for eksempel være, at du godt kunne tænke dig en til at ordne din have, så kan du søge efter en handyman inde på siden. Det er muligt at se, hvor de forskellige handymen bor henne. På den måde kan du nemt finde en, der bor i nærheden af dig.\nFind ud af mere om folk\nMen når du skal have en til at ordne din have, vil du selvfølgelig også gerne have, at det er en, du svinger bare nogenlunde godt med. En, som du tør stole på, når han eller hun skal komme i din have, måske en gang om året eller mere eller mindre alt efter, hvad I aftaler.\nPå jobbi.dk opretter folk også en profil. Du har derfor både mulighed for at se et billede af folk, se hvor gamle de er og læse en beskrivelse af dem. På den måde kan du nemt finde ud af, om det er noget for dig at ansætte vedkommende til at arbejde for dig.\nNemt og fleksibelt at finde folk via jobbi.dk\nFordelen ved jobbi.dk er, at det er meget nemt og fleksibelt at finde folk via hjemmesiden. Det er derfor en god mulighed for dig at få hjælp til mange forskellige typer af opgaver. Hvis du en dag står og mangler en babysitter, kan du også nemt finde en via siden.\nI kan aftale at mødes, så hun kan møde dine børn, og du kan se, hvordan hun kan håndtere dem. Det er også en god mulighed for dig for lige at se hende lidt an. Hvis du skal overlade dine børn til hende, er det jo vigtigt, at du stoler på hende.\nDet samme er tilfældet, hvis du skal bruge en til at gøre rent i dit hjem. Det kan du også finde via jobbi.dk. Folk kommer meget tæt på, når de skal ind i dit hjem, uden at du er der. Det er derfor også en god ide på dette område at se vedkommende an, inden I laver en aftale. På den måde vil du føle dig meget mere sikker.\nEn anden fordel ved jobbi.dk er, at du ikke behøver at sætte en seddel op nede i Brugsen for at finde en til jobbet. Det er meget nemmere for dig at gå ind på nettet og kontakte dem, der har nogle relevante profiler for dig.


BRACHETTO D'ACQUI - ALASIA - ASTI - PIEMONTE DOCG.\nAsti vine er nogle af verdens mest populære produkter. Enorme mægder bliver konsumeret på italienske caféer. I Danmark findes der desværre mange Asti vine af vekslende kvalitet og der skulle gå nogle år før vi fandt to vine som svarer til vores forventninger. En rød som denne her og en hvid. Perlende som de er og med en dejlig frisk sødme. Du kan drikke dem på en dejlig sommerdag, men er ideelle til aperitifs og desserter med friske frugter.\nDessertvin, Mousserende, Rødvin\nFrisk, Frugtig, Fyldig, Sød\nAperitif, Dessert, Frugt\nAromatisk med noter af hindbær og rose\nPå ganen introducerer en let mousserende noter af vilde bær. Sødmen er perfekt afbalanceret af en frisk surhed. Rig og saftig finish.\nBrachetto er en aromatisk blå drue, der måske stammer fra markerne omkring Asti og Monferrato og måske var kendt og lovprist i antikken som druen bag vinum acquense der måske endda også blev nydt af den smukke Cleopatra.\nFremstilles i lukkede temperaturkontrollerede tryktanke, kaldet autoclaver, hvor mosten holdes tæt ved frysepunktet, for så før frigivelse at blive gæret op til omkring typisk 5%, hvilket giver en let perlende vin med residualsødme og en skøn, frisk, primærfrugtig druekarakter.\nDruens rosen- og jordbær-karakter er slående og kommer fint til udtryk i den alkoholmoderate vintype Brachetto d’Acqui, der er en enestående dessert og aperitif vin, der i Alasia-udgaven er fortolket gennem en klassisk fremstillingsmetode, der er den samme som for Moscato d’Asti. Det er en alsidig, forfriskende dessertvin, hvor den udtalte sødme balanceres med en fin perlage og en naturlig syrespændstighed.\nNavnet Araldica Vini Piemontesi dækker over et af Piemontes største vinhuse. Det samler 3 kooperativer med ca. 300 medlemmer og råder over ca. 900 ha jord til vinproduktion. Årsproduktionen er i omegnen af 25 mio flasker.. Vinmarkerne er fordelt på mere end 25 småkommuner i Alto Monferrato, hovedområdet for druerne Barbera, Cortese og Moscato.\nAraldica Vini er dog ikke kun synonymt med kvantitet. Det er en klart defineret vision at producere gode vine til priser og i mængder, der gør dem tilgængelige for den almindelige forbruger. For at sikre at kvaliteten holder trit med kvantiteten har man udarbejdet bonussystemer, der ansporer det enkelte medlem til allerede i marken at fokusere på druekvaliteten. Samtidig har man hele tre ønologer ansat til at styre produktionen. Der er et fuldt moderne produktionsanlæg.\nAlasia er et navn, der fremkalder Monferratos historie og den kærlighed, som Araldica vini Piemontesi har for de piemontiske bakker, historie og legende. Den eneste datter af kejser Ottone I, den smukke Alasia blev forelsket i Aleramo, en ridder af ekstraordinære evner, men så fattig, at de ikke kunne gifte sig. De to flygtede til Italien og legenden siger, at de tog tilflugt lige mellem Asti og Acqui Terme, på grænserne af Castel Boglione, hvor resterne af den såkaldte Ca 'd'Alasia stadig er synlige. Efter forskellige omskifteligheder og eventyr gav Ottone de to tilladelse og gav Aleramo så meget jord som han havde kunnet dække på tre dage. Aleramo, der kendte disse lande perfekt, rejste langt og bredt bakkerne nord og syd for Tanaro, nu mellem provinserne Asti og Alessandria: Monferrato blev født,\nMOSCATO D'ASTI - PIEMONTE - ALASIA


Casio CDP 130 Compact Digital Piano, Silver | Gear4music\n88 Full Size nøgler med skaleret Hammer Action.\nMeget let og transportabel.\nIntegreret Metronome for struktureret Ã¸velse.\n10 forskellige toner\nTilføj en 6 års garanti: kr. 105 Omfatter 90 dages tilbagebetalingsgaranti\nCasio CDP 130 Compact Digital Piano, Silver Oversigt\nCasio CDP 130 kompakt digitalklaver er det ideelle valg for enhver keyboardspilleren lige er startet ud eller søger at udvide deres færdigheder. Leverer 10 toner, en integreret metronom og en række digitale effekter; denne bærbar digital piano er perfekt for begyndere og øvede spillere både. De integrerede højttalere i CDP 130 leverer den ekstraordinære klaverlyd, hvilket resulterer i en luksus kvalitet output, så du kan høre alle nuancer af instrumentet. En indbygget Hall effect-knappen kan du anvende koncertsal reverb ved et tryk på en knap, tilføjelse til rige, formulere lyden af et piano lyd. Også indarbejdet i denne enhed er en USB-interface, så du kan slutte digitalklaveret til din computer for ekstra funktionalitet.\nProdukt Ref: 105899\nDette klaver er også tilgængelige i den CDP 130 komplet pakke og den CDP 130 kompakt pakke.\nGlat, Natur svar\nCDP 130 var designet til at være den perfekte introduktion til en verden af keyboards, leverer alle de standard funktioner og virkninger forbundet med digitale klaverer. En af de vigtigste funktioner af enhver digital piano er touch og respons taster. CDP 130 har 88 fuldt vægtet taster, der giver dig den naturlig føler og respons i forbindelse med akustiske klaverer. Ligeledes kendetegnet er 48-toners polyfoni, hvilket betyder, at du kan spille op til 48 bebrands samtidig, at give dig optimal alsidighed over din spillestil.\nEn vifte af toner og effekter\nDer er ialt 10 AHL toner inkluderet med CDP 130, der giver dig mulighed for at spille ved hjælp af forskellige lyde som EPiano (elektrisk klaver) eller strenge. Dette tilføjer et nyt lag til din spille som forskellige toner vil påvirke den samlede fornemmelsen af din spillestil, så du kan eksperimentere med forskellige instrumenter og stilarter. Ligeledes kendetegnet er 8 digitale effekter, som giver dig tilføjet alsidighed over dit instrument. Disse digitale effekter spænder fra Reverb til Chorus effekter og meget mere at lade du direkte påvirker din lyd og justere effekter og tone til din smag.\nHall effekt knap (ved tryk på en knap, koncerten hal reverb kan anvendes til lyden af keyboardet)\n88 vægtede nøgler\nIntern højttaler ordning\nValgfri adgangsories (træ fod) tilgængelige\nAntal nøgler: 88 nøgle\nKey størrelse: fuld\nAftertouch / hastighed: hastighed følsomme\nPolyfoni (max): 48-note\nSplit: Info ikke tilgængelig\nMIDI tilslutning: MIDI ind/ud\nHovedtelefon stik: 1\nPedal indgange: 1 (sustain)\nUdvidelsesmuligheder rådighed: ikke relevant\nOptagelse/afspilning ikke relevant\nAkkompagnement stilarter: Info ikke tilgængelig\nPitch bend/graduering: Pitch bend\nVægt: Cirka 11,4 kg (25.1 lbs)\nKlik her for at købe Casio CDP 130 Compact Digital Piano, Silver og dit valgte tilbehør


Opel Grandland X tilbud og kampagner → Se priser på bilen her\nOpel Grandland X kampagne\nSe de aktuelle tilbud for Opel Grandland X Image, Excite og Impress lige nu og sammenlign de forskellige udstyrsvarianter. Har du spørgsmål til udstyrsmodellerne eller har andre spørgsmål vedr. dit bilkøb, så tøv ikke med at kontakte os. Vi giver dig også gerne et skarpt tilbud på en samlet pakke, og hjælper gerne med finansiering, forsikring, serviceaftale, vinterhjul, undervognsbehandling, eller hvad du ellers måtte have behov for.\n>> Læs meget mere om Opel Grandland X her <<\nAktuelle tilbud på Opel Grandland X\nOpel Grandland X Image - fra kun 269.990 kr.\nLige nu kan du få en Opel Grandland X Image 15.000 kr. billigere end Essentia, men du får meget mere udstyr med i købet. Modellen har en 1.2T benzin motor med 130 HK eller 1.5D diesel med ligeledes 130 HK. Listen af udstyr i Image er ganske stor, da du får en del ekstra udstyr i forhold til Essentia, der løfter det visuelle udtryk både indevendig og udvendig. Derudover får du en masse lækre features, som man efterhånden ikke kan undvære i en bil i dag.\nFremhævet udstyr (udover Essentia)\n16" alufælge Automatisk klimaanlæg Automatisk nødbremse Varme I forsæder\n7" touch farveskærm Surround sound m. 6 højtalere Apple Carplay ® Midterarmlæn foran\nLæderrat Lysfølsomt bakspejl Ratbetjent radio\nOpgradér til Excite (+15.000 kr.)\nOpgradér for 15.000 kr. ekstra til en Opel Crossland X Excite og få udstyr for en værdi af 46.000 kr med - det er da ren fornuft. Du kan købe denne lige nu til kun 284.990 kr. i både 1.2T benzin og 1.5D Diesel.\nFremhævet udstyr (udover Image)\nTagræling (kun Excite)\nImpress - endnu mere udstyr\nOpgradér til Impress og få blandt andet de Fås fra 309.990 kr.\nFremhævet udstyr (udover Excite)\nVarme I bagsæde\nEasy Fold bagsæderyglæn\n14,5 - 15,2 km/l CO2 150 - 155 g/km. Halvårlig ejerafgift 580 kr. Forbruget er angivet efter den nye WLTP-norm, se evt. mere på wltp.dk. Pris ekskl. metallak. Bilen er\nvist med ekstraudstyr. Apple CarPlay kræver iPhone 5 eller nyere version med mobildækning. Tilbuddet gælder så længe lager haves og kun på biler indregistreret før 31.11.2019.\nPeugeot Rifter Kampagne\nMasser af lækkert standardudstyr!\nKUN 231.990 kr.\nInklusiv intropakke og\nPeugeot Service- og reparationsaftale!\nNej, tak Nej, tak Ja, fordelsaftale (bronze) Ja, serviceaftale (sølv) Ja, service- & reparationsaftale (guld)


MAHACHOHAN af J.J. van der Leeuw. Esoterisk artikel. Mahachohan er evolutionens herre. Alt hvad der kaldes vækst, forandring eller evolution er udtryk for det guddommelige sind, og det er Mahachohan der repræsenterer denne verden for menneskeheden. (Side 10 af 14)\nMAHACHOHAN (10 af 14)\n– videnskabens stråle\n1., 2. og 3. stråle er såkaldte primære stråler, fordi de er udtryk for de tre grundlæggende og abstrakte aspekter. 4., 5., 6. og 7. stråle er såkaldte sekundære stråler, for de er et mere konkret udtryk for de primære stråler – og det er som sagt 4. stråle, der skaber forbindelse mellem energiens indre abstrakte niveau og dens ydre konkrete udtryk. 5., 6. og 7. stråle styres via 3. stråle, og derfor er de alle forbundet med styring og kontrol af den skabende energi i de tre ydre verdener – det lavere mentalplan, astralplanet og det fysiske plan.\nStyringen og kontrollen med den skabende kraft på det lavere mentalplan hører under 5. stråle, og energikvaliteten kommer til udtryk i menneskets verden som konkret videnskabelig tænkning. Det er ikke alene videnskabens opgave at afsløre de naturlove, der styrer Jorden, for den videnskabelige viden skal desuden omsættes til kontrol af naturens kræfter. I modsætning til filosofi, som via det højere tankesind bevæger sig fra kontemplation af Den Ene til manifestation i de mange, når videnskaben sine konklusioner ved at iagttage naturens mange fænomener, samle dem og klassificere dem, så de bliver forståelige. Processen er karakteristisk for det konkrete intellekt – det lavere tankesind.\nDer er en nær forbindelse mellem intellektet og det højere tankesind, for intellektet er så at sige en afspejling eller manifestation i illusionens verden af det højere tankesind. Og det lavere tankesinds metode er præcis den modsatte af det højere tankersinds. Men når intellektet stimuleres af et glimt af intuition fra det højere tankesind, kan det oplyse det lavere tankesind og afsløre løsningen på et problem eller give en vision eller en teori, og inspirationen kan blive forskerens bidrag til videnskaben.\nForskerens metode består i en nøjagtig iagttagelse af mange tilsyneladende adskilte faktorer og en systematisk gentagelse af mange videnskabelige forsøg. Det er en opgave, der ofte tager flere år, og resultaterne udgør det materiale, som teorien kan baseres på. Dvs. at den indre viden er i overensstemmelse med de ydre kendsgerninger. 5. stråles positive kendetegn er nøjagtighed. Videnskaben kan kun skabe sine fremskridt ved hjælp af nøjagtige iagttagelser.\nNår man bruger ordet ”videnskab”, er det vigtigt at huske, at der ikke alene er tale om iagttagelser af den fysiske verden, men om en helhedsvidenskab, der også udforsker astralplanet og det lavere mentalplan. Det har ingen betydning, at de sanser, der bruges til iagttagelse af de metafysiske verdener endnu ikke er udviklet hos gennemsnitsmennesket. Den videnskabelige metode er den samme – dvs. nøjagtig iagttagelse, indsamling og kategorisering af oplysninger, som er grundlaget for det materiale, som tankesindet kan bygge sin struktur af.\nDen Chohan, der arbejder på 5. stråle, er mesteren Hilarion (billedet øverst th.). Åndsvidenskaben oplyser, at han i et tidligere liv var den neoplatoniske historiker Iamblichus. Det er Hilarion, der styrer og kontrollerer videnskabens skabende energi, og det gælder både nutidens videnskab og den ældgamle, skjulte videnskab, der kaldes magi.


Børne- og Ungdomsudvalget (2013-2017) - referat fra mødet den 7. januar 2014 kl. 11:30\ntirsdag den 7. januar 2014 kl. 11:30\nMødedeltagere Claus Clausen, Eva Pinnerup, Gudrun Bjerregaard, Karin Clemmensen, Marianne Aaris Andersen, Stine Damborg Pedersen\nFraværende Mads Panny\n1. Børne- og Ungdomsudvalgets sammensætning (orienteringssag)\nI henhold til Styrelsesvedtægten for Viborg Kommune, (§ 6), nedsættes der et Børne- og Ungdomsudvalg.\nUdvalget består af 7 byrådsmedlemmer, jf. styrelsesvedtægtens § 13, og det varetager den umiddelbare forvaltning af Kommunens opgaver på børne- og ungdomsområdet.\nBørne- og Ungdomsudvalgets opgaver er nærmere beskrevet i styrelsesvedtægtens § 13.\nPå mødet den 11. december 2013 (sag nr. 8), valgte Byrådet følgende 7 byrådsmedlemmer til Børne- og Ungdomsudvalget:\n(V) Claus Clausen\n(A) Eva Pinnerup\n(A) Mads Panny\n(A) Marianne Aaris Andersen\n(C) Stine Damborg Pedersen\n(V) Gudrun Bjerregaard\n(V) Karin Clemmensen\nBeslutning i Børne- og Ungdomsudvalget den 07-01-2014\n2. Valg af formand\nUnder henvisning til styrelseslovens § 22 stk. 1 vælger Børne- og Ungdomsudvalget, som stående udvalg selv sin formand.\nDirektøren og Børn og Unge indstiller:\nat Børne- og Ungdomsudvalget vælger formand\nClaus Clausen blev valgt til formand\nAfledt af styrelseslovens § 22, kan et stående udvalg beslutte at vælge en næstformand.\nBørne- og Ungdomsudvalget anmodes således om at tage stilling til, hvorvidt man ønsker at vælge en næstformand og i bekræftende fald, foretage et valg af denne.\nat udvalget tager stilling til hvorvidt der skal vælges en næstformand, og såfremt dette besluttes efterfølgende\nat foretage valg af næstformand\nEva Pinnerup blev valgt til næstformand\n4. Forretningsorden for Børne- og Ungdomsudvalget\nI forbindelse med starten på sidste valgperiode 2010-2013, vedtog det daværende Børne- og Ungdomsudvalg en forretningsorden. Dette med hjemmel i styrelseslovens § 20 stk. 3.\nPå det seneste, er der kommet et par mindre ændringer i styrelsesloven, som betyder, at gældende forretningsorden for Børne- og Ungdomsudvalget skal tilrettes.\nAf vedlagte bilag 2 ”forslag til forretningsorden for Børne- og Ungdomsudvalget” er de indarbejde ændringer – som alene omfatter § 5 stk. 2. fremhævet med rødt og de passager der udgår overstreget.\nFølgende tekst tilføjes i § 5 stk. 2 (med rødt):\nIndkaldelse til ordinære møder sker ved udsendelse af udkast til dagsorden til udvalgets medlemmer senest 4 hverdage forud for mødet. Sammen med udkast til dagsorden udsendes det fornødne materiale til bedømmelse af de sager, der er optaget på dagsordenen\nÆndringen er helt i tråd med allerede eksisterende praksis, idet uddybende tekst og bilagsmateriale principielt altid udsendes med dagsordenen.\nFølgende tekst udgår § 5 stk. 2 (overstreget i bilaget)\nDet anførte har reelt aldrig været praktiseret, idet alt materiale elektronisk vil være udsendt til udvalgets medlemmer 4 hverdage før mødet.\nDen reviderede forretningsorden – bilag 1 – forelægges til Børne- og Ungdomsudvalgets godkendelse.\nDen nuværende forretningsorden som skabelon og med rettelser vedlægges som bilag 2.\nForretningsordenen skal forelægges og godkendes i Børne- og Ungdomsudvalget på to ordinære møder.\nat Børne- og Ungdomsudvalget fremsender forslaget til forretningsorden for Børne- og Ungdomsudvalget til endelig godkendelse på førstkommende ordinære udvalgsmøde\nForslaget til forretningsorden for Børne- og Ungdomsudvalget fremsendes til 2. behandling med henblik på endelig godkendelse på førstkommende ordinære udvalgsmøde\n1. Forslag til forretningsorden for Børne- og Ungdomsudvalget\n2. Skabelon for forretningsorden til stående udvalg\n5. Mødeplan for Børne- og Ungdomsudvalget i 2014\nByrådet behandlede på sit konstituerende møde den 11. december 2013 (sag 95) politisk mødeplan for 2014. hvor tidspunkterne for Byrådets og Økonomiudvalgets møder blev godkendt.\nAf sagen fremgik bl.a., at der i den samlede politiske mødeplan for 2014 forudsættes, at der ikke afholdes møder i udvalgene i juli måned samt i skolernes vinterferie og efterårsferie, henholdsvis uge 7 og uge 42.\nDet bemærkes, at Børne- og Ungdomsudvalget selv fastsætter sin mødeplan.\nAf den nuværende politiske mødeplan fremgår det, at Børne- og Ungdomsudvalget afholder møder på tirsdage i tidsrummet 12-15. Dette grundet hensynet til andre fagudvalg og peronoverlap bland byrådsmedlemmerne.\nPå mødet den 7. januar 2014 (sag nr. 5) behandlede Børne- og Ungdomsudvalget sin egen mødeplan for 2014. Udvalget konkluderede ved den lejlighed, at en tidsramme på 3 timer for Børne- og Ungdomsudvalgets møder, inkl. evt. temadrøftelser var for lidt. Udvalget besluttede derfor at rette henvendelse til Kultur- og Fritidsudvalget med forespørgsel om hvorvidt dette udvalg havde mulighed at flytte deres mødedage til onsdage eller eventuelt starte møderne kl. 16.00 på tirsdage.\nI konsekvens heraf foreslås det alternativt, at Børne- og Ungdomsudvalgets møder i 2014 i stedet afholdes på onsdage – alle med start kl. 11.30 - på følgende datoer i 2014:\nOnsdag den 5. marts\nOnsdag den 2. april\nOnsdag den 30. april\nOnsdag den 28. maj\nOnsdag den 18. juni\nOnsdag den 13. august\nOnsdag den 3. september\nOnsdag den 1. oktober\nOnsdag den 29. oktober\nOnsdag den 26. november\nDer vil med dette forslag fortsat være åbnet op for den mulighed – i lighed med vanlig praksis – at udvalget kan afvikle temadrøftelser såvel forud for som i forlængelse af det ordinære møde.\nOpmærksomheden henledes imidlertid på, at der på 5 af de angivne mødedage er byrådsmøde med start kl. 17.00. Opmærksomheden henledes desuden på, at der forud for byrådsmøderne på disse dage ved enkelte lejligheder kan være forudgående temamøder.\nDen samlede politiske mødeplan for 2014 vedlægges som bilag 1\nat den politiske mødeplan 2014 for så vidt angår Børne- og Ungdomsudvalget godkendes\nDen oprindelige mødeplan f.s.v.a. Børne- og Ungdomsudvalget fastholdes, jf. bilag 1.\nDer rettes henvendelse til Kultur- og Fritidsudvalget med forespørgsel om muligheden for, om dette udvalg kan flytte mødedagen til onsdage eller eventuelt starte møderne kl. 16.00 på tirsdage.\n1. Politisk mødeplan for 2014\n6. Introduktion af, besøgsrunder og øvrige faste arrangementer for Børne- og Ungdomsudvalget 2014\nForvaltningen har udarbejdet forslag til planer for introduktion af Børne- og Ungdomsudvalget samt forslag til kommende centrale temamøder og til besøgsrunder.\nDatoerne i denne sag er forudsat Børne- og Ungdomsudvalgets godkendelse af den politiske mødeplan, jf. dagsordenens punkt 5\nIntroduktion – temadag\nSom det første led i introduktion afholdes en temadag, hvor der gives en bred indføring i det samlede børne- og ungdomsområde.\nDer startes bredt med overordnet organisering, politik og strategi, hvorefter der introduceres til, hvordan der arbejdes og samarbejdes for at leve op til politikker og strategier, herunder mål og midler og fokus på tværfagligt samarbejde.\nEfter intro til det overordnede og tværfaglige fokus, følger introduktion til de enkelte fagområder. Her er umiddelbart fokus på organisering, struktur og fakta i form af tal og diagrammer. Der vil herudover være mulighed for kort at introducere til faglige fokusområder og udviklingstendenser inden for de forskellige områder.\nSidste del af temadagen omhandler samarbejde med forvaltningen, herunder håndtering af henvendelser og klager, og introduktion til større politiske temaer og emner for foråret, herunder Lys i øjnene III og skolereform.\nTemadagen foreslås afholdt tirsdag den 21. januar kl. 08.00-15.00 på Viborg Rådhus\nI forbindelse med de første udvalgsmøder lægges en række temamøder. Her tages en rækkes temaer op, og der bliver mulighed for at gå dybere i detaljer om indsatser, udfordringer eller konkrete projekter. Nedenfor er listet nogle forslag til mulige emner.\nDet største umiddelbare tema i foråret 2014 bliver folkeskolereformen, hvorfor, der foreslås afhold en særskilt temadag alene omhandlende dette emne.\nTemadagen om folkeskolereformen foreslås afholdt tirsdag den 18. februar kl. 09.00-15.00 på Viborg Rådhus\nI foråret foreslås herudover indlagt temamøder forud for de ordinære udvalgsmøde som følger:\nTidlig opsporing og indsats (TOPI) – onsdag den 29. januar kl. 12.00-13.00\nStruktur på tandplejen – onsdag den 5. marts kl. 12.00-13.00 og udviklingen i børnetallet og kapacitetsudfordringerne i dagtilbud kl. 13.00-14.00\nDialogmøder med bestyrelser og ledere forår 2014\nBørne og Ungdomsudvalget har gennem tiden afholdt en række faste dialogmøder med bestyrelser, lederforaer og faglige organisationer hen over året.\nDer afholdes 2 årlige møder (forår/efterår) med bestyrelserne på skoler og dagtilbud, og der foreslås følgende tidspunkter.\nDagtilbud: Mandag den 10. marts kl. 18.00-20.30 og mandag den 6. oktober kl. 18.00-20.30\nSkoler: Mandag den 7. april kl. 18.00-21.00 og mandag den 3. november kl. 18.00-21.00\nI Familie og Rådgivning afholdes der årligt 2 temamøder (forår/efterår) i tilknytning til et ordinært udvalgsmøde\nFølgende datoer foreslås i 2014 herfor: Onsdag den 2. april kl. 12.00-13.00 og Onsdag den 1. oktober kl. 12.00-13.00\nDer har ligeledes i de tidligere år været afholdt et årligt møde med tillidsrepræsentanter og bestyrelser i henholdsvis Danmarks Lærerforening (DLF) og Børne- og Ungdomspædagogernes Landsorganisation (BUPL). Begge disse møder afholdes i forbindelse med et ordinært udvalgsmøde.\nFølgende datoer foreslås i 2014 herfor: Onsdag den 18. juni kl. 15.00-16.30 BUPL og Onsdag den 13. august DLF, kl. 15.00-16.30\nEndvidere har der været tradition for, at udvalget en gang årligt har afholdt møde med Fælles-MED i Børn og Unge. Også dette møde afholdes i forbindelse med et ordinært udvalgsmøde og foreslås afholdt: Onsdag den 3. september kl. 15.00-16.30.\nEndelig har der gennem de seneste par år været afholdt møde med Handicaprådet. Dette møde foreslås afholdt – ligeledes i forbindelse med et ordinært udvalgsmøde: Onsdag den 29. oktober kl. 15.00-16.30\nDer har i Viborg Kommune været tradition for, at hvert fagudvalg en gang i hver valgperiode har mulighed for at tage på en fagrelevant studietur.\nForvaltningen har løseligt drøftet forskellige muligheder og er kommet frem til at pege på Finland som en mulighed. Uge 37 foreslås som et muligt tidspunkt for turen.\nBørne- og Ungdomsudvalget har i den forgangne periode (2010-13) aflagt samtlige afdelinger og institutioner under udvalgets område, et besøg.\nErfaringen herfra har entydig vist, at dette tiltag har været værdsat rundt om på de mange institutioner.\nHertil kommer, at udvalgets medlemmer tillige får et – om end noget kalejdoskopisk – indblik i hverdagen og vilkårene rundt om på de mange arbejdspladser.\nDet foreslås derfor, at der allerede nu planlægges en besøgsrunde. Det foreslås at der tages udgangspunkt i de respektive 5 områder, for at begrænse transporttiden.\nDet forventes, at der ved hvert besøg, afhængig af institutionernes størrelse, vil kunne aflægges 8-10 besøg. Udvalget vil forud for hver besøgsrunde, modtage en oversigt med stamoplysninger, billeder og nøgletal for hver af de institutioner, der skal besøges den pågældende dag.\nMed henblik på at kvalificere udvalgets besøg, foreslås det, at der forud for besøgene udsendes en ”standarddagsorden” til lederen af afdelingen/institutionen, således opmærksomheden henledes på enkelte punkter/emner, som udvalget gerne vil orienteres om.\nStandarddagsordenen kunne indeholde følgende:\n· Kort præsentation af enheden, stamoplysninger/nøgletal\n· Kort præsentation af værdier, pædagogik, metoder\n· Kort rundvisning i hele eller centrale dele af enheden (afhængig af størrelse)\n· Kort redegørelse for de udfordringer som enheden står overfor og hvorledes disse udfordringer påtænkes imødekommet\n· Lejlighed for udvalget til at stille spørgsmål (aktiv dialog)\nDer foreslås følgende datoer i 2014 til besøg i tidsrummet 8-15.30 (heldags):\nOnsdag den 7. maj\nOnsdag den 4. juni\nOnsdag den 10. september (udgår evt. hvis studietur afvikles i pgl. uge)\nTirsdag den 7. oktober\nOnsdag den 5. november\nOnsdag den 9. december\nBørne- og Ungdomsudvalg, Direktør og Sekretariatschef deltager i alle besøg. Øvrige chefer deltager ved besøg på ”egne” områder og så vidt muligt herudover.\nBørne- og Ungdomsudvalget anmodes om at godkende indhold og tidspunkter for temadage, temamøder, dialogmøder, studietur og besøgsrunder for 2014.\nDer vil efterfølgende – på baggrund af udvalgets beslutning – blive udarbejdet en samlet skematisk oversigt (aktivitetskalender) for de i denne sag besluttede møder og arrangementer, som udsendes til udvalgets medlemmer.\nChefgruppen deltager i Børne- og Ungdomsudvalget behandling af sagen.\nat de i sagen foreslåede temadage, temamøder og dialogmøder samt tidspunkterne for disse godkendes\nat der i 2014 gennemføres en besøgsrunde ud fra principperne angivet i sagsfremstillingen\nat de angivne tidspunkterfor besøgsrunderne godkendes.\nat forvaltningen arbejder videre med planlægningen af studieturen i uge 37 i 2014\nDen faglige introduktion til udvalget afholdes den 21. januar 2014 kl. 8-15.\nTidspunkterne for de i sagen foreslåede temadage, temamøder og dialogmøder revideres under hensyn til den endelige mødeplan for udvalgsmøderne, jf. dagsordenens punkt 5.\nDer gennemføres i 2014 besøgsrunder ud fra principperne angivet i sagsfremstillingen.\nForvaltningen arbejder videre med planlægningen af studieturen i uge 37 i 2014.\n7. Månedlig budgetopfølgning baseret på baggrund af ledelsesinformation\nØkonomiudvalget behandlede på møde den 23. februar 2011 proceduren for fremtidige\nbudgetopfølgninger og det besluttedes her, at udvalgene hver måned får forelagt en overordnet budgetopfølgning baseret på ledelsesinformation.\nLedelsesinformationen for 2013 pr. 30. november 2013 – der beskrives nærmere i selve\nledelsesinformationsbilaget - kan danne grundlag for en gennemgang på udvalgsmødet.\nDirektøren for Børn og Unge foreslår,\nat Børne- og Ungdomsudvalget tager den udarbejdede ledelsesinformation pr. 30.\nnovember 2013 til efterretning\nDen udarbejdede ledelsesinformation pr. 30. november 2013 blev taget til efterretning\n1. Ledelsesinformation pr. 30. november 2013\n8. Kommissorium for revision af Børne- og ungepolitikken "Lys i øjnene"\n”Lys i øjnene” er den første samlede politik for hele 0-18 års området og blev vedtaget af det afgående byråd den 23. juni 2010. Politikken har de sidste 4 år været udgangspunktet for de tiltag, der er iværksat på Børn & Unge området og har udgjort grundlaget for det daglige arbejde på daginstitutions-, skole- og familieområdet, både faglig og tværfagligt. Samtidig har den været styrende for de værdier, som alle medarbejdere i Børn & Unge arbejder efter, så børn og unge klædes bedst muligt på til at kunne mestre eget liv og de fællesskaber og sammenhænge, de indgår i.\nI forbindelse med, at et nyt Børne- og Ungdomsudvalg tiltræder, skal der gøres status på den eksisterende Børne- og ungdomspolitik ”Lys i øjnene” med det formål at revidere den, så den afspejler det nye udvalgs visioner for den næste Byrådsperiode. I den forbindelse har forvaltningen udarbejdet et forslag til kommissorium for arbejdet. Kommissoriet er vedlagt som bilag 1.\nDirektøren for Børn & Unge foreslår at Børne- og Ungdomsudvalget indstiller til Byrådet,\nat kommissoriet for revision af Børne- og ungepolitikken ”Lys i øjnene” godkendes\nBørne- og Ungdomsudvalget indstiller til Byrådet:\nBeslutning i Økonomi- og Erhvervsudvalget den 22-01-2014\nBeslutning i Byrådet den 29-01-2014\nIndstillingen fra Børne- og Ungdomsudvalget godkendes.\n1. Kommissorium for revision af Lys i øjnene.docx\n9. Meddelelser og gensidig orientering\n1. Udvalgets deltagelse i møder/arrangementer ud over de ordinære udvalgsmøder\nBørnepolitisk topmøde den 30. og 31. januar i Ålborg\n2. Orientering og meddelelser fra udvalgsformanden og udvalgets medlemmer\nUdvalgsformand Claus Clausen\n· Der er modtaget en invitation fra FOA m.h.p. et møde med udvalget – hvortil der er takket ja\n· Har modtaget invitation fra Hald Ege Skole for at orientere om skolebestyrelsesvalget på dagen for\nSekretariatschef Flemming Jensen:\nKonference ”Helhed og sammenhæng i de specialiserede social- og undervisningstilbud i Midtjylland”, som afholdes 19/2-14 kl. 16-19 på Viborg Rådhus.\nClaus Clausen og Eva Pinnerup deltager\n3. Orientering om status og det videre forløb omkring konkurrenceudsættelse af tandplejne v/ Direktør Hans Henrik Gaardsøe\nDen tidligere analyse gennemgås og opdateres f.s.v.a. fakta og forelægges Børne- og Ungdomsudvalget til videre stillingtagen, jfr. beslutning i Økonomiudvalget den 20. februar 2013, (sag 10)\n4. Ansøgning om længere og mere varieret skoledag (animated learning).\nViborg Kommune har den 5. december 2013 afsendt en projektansøgning på 283.000,- kr. til Undervisningsministeriet.\nProjektet omhandler ”animated learning” og har til formål at udvikle rammer og metoder for kreativ og inklusiv brug af IT i en længere og mere varieret skoledag.\nDen samlede projektansøgning vedlægges som bilag 1 til udvalgets orientering.\n1. Ansøgning til forsøg med længere og mere varieret skoledag, (animates learning)\n10. Pulje daginstitutioner 2014 - til mindre anlægsopgaver (bevillingssag)\nDaginstitutionerne har ofte behov for anlægsbeløb til udbedring af forskellige akut opståede større renoveringer samt mindre uforudsete anlægsopgaver.\nFor at undgå en lang række bevillingssager, der skal forelægges til Byrådets endelige godkendelse, foreslås det i 2014 budgetterede rådighedsbeløb til anlægsopgaver på dagtilbudsområdet på 2.077.000 kr. frigivet.\nAnlægsudgiften på 2.077.000 kr. skal anvendes til akut opståede renoveringsopgaver, påbudte arbejdstilsynssager, mindre uforudsete anlægsopgaver samt ombygninger af køkkenfaciliteter på dagtilbudsområdet. Der vil blive tale om renoveringsopgaver, der ikke er omfattet af de forpligtigelser, som Ejendomme & Energi har ansvaret for.\nPuljen foreslås i praksis forvaltet af dagtilbudschefen indenfor dennes ansvarsområde efter bemyndigelse fra direktøren for Børn og Unge.\nAnlægsudgiften kan finansieres ved frigivelse af rådighedsbeløbet, som er optaget på investeringsoversigten for 2014.\nat der gives en anlægsudgiftsbevilling på 2.077.000 kr. med rådighedsbeløb i 2014 til kontoen ”Pulje daginstitutioner 2014 incl. etablering af køkkenfaciliteter”\nat anlægsudgiften på 2.077.000 kr. finansieres af det rådighedsbeløb, som er optaget på investeringsoversigten for 2014 til formålet\nat anvendelsen af puljen for 2014 godkendes\nat Direktøren for Børn og Unge bemyndiges til at forvalte puljen\nBørne- og Ungdomsudvalget beslutter herudover, at der skal forelægges udvalget en budgetopfølgning for puljen pr. 30.6.2013.\n11. Ansøgning om navneændring til Lyngens Børnehus Houlkær\nOmrådeleder og Børnehusleder for daginstitutionerne Hobitten og Hedely, område Øst, har den 15. november 2013, ansøgt om navneændring. I brevet står der at Bestyrelsen og MED-udvalget er blevet hørt og at det ønskes, at de 2 institutioner Hobitten og Hedely slås sammen og ændre navn til ”Lyngens Børnehus Houlkær”.\nat Hobitten og Hedely ændrer navn til ”Lyngens Børnehus Houlkær”\nat direktøren for Børn og Unge fremover bemyndiges til at godkende navneændringer\nHobitten og Hedely ændrer navn til ”Lyngens Børnehus Houlkær”\n1. Anmodning om navneændring\n12. Skolebestyrelsesvalg 2014 - Godkendelse af forslag til tidsplan m.v.\nEfter bekendtgørelse om valg af forældrerepræsentanter til skolebestyrelser i folkeskolen holdes der valg til skolebestyrelserne.\nValgbestyrelsen består af skolens leder, som er formand for valgbestyrelsen, formanden for den afgående skolebestyrelse og et forældrevalgt medlem af den afgående skolebestyrelse.\nValgmøder holdes henholdsvis den 17. og 18. marts 2014. Der kan endvidere ske opstilling af kandidater til skolebestyrelsesvalget på forældremøder i perioden fra offentliggørelsen af valget og til og med afholdelse af valgmødet.\nHvis der ikke opnås fredsvalg på en skole, holdes valget den 8. maj 2014.\nat Børne- og Ungdomsudvalget godkender forslag til tidsplan,\nat skolechefen udpeges som kommunal koordinator for skolebestyrelsesudvalget\nat forvaltningen fremover godkender udpegning af kommunal koordinator og forslag til tidsplan\nTidsplanen for afvikling af skolebestyrelsesvalget 2014 blev godkendt\nSkolechefen udpeges som kommunal koordinator for skolebestyrelsesudvalget\nDirektøren for Børn og Unge udpeger fremover kommunal koordinator og godkender tillige tidsplanen for afvikling af skolebestyrelsesvalg\n13. Pulje skoler 2014 til mindre anlægsopgaver(bevillingssag)\nPå skoleområdets mange decentrale enheder er der ofte behov for anlægsbeløb til udbedring af forskellige akut opståede større renoveringer samt mindre uforudsete anlægsopgaver.\nFor at undgå en lang række bevillingssager, der skal forelægges til Byrådets endelige godkendelse foreslås det i 2014 budgetterede rådighedsbeløb til anlægsopgaver på skoleområdet på 4.539.000 kr. frigivet.\nAnlægsudgiften på 4.539.000 kr. skal anvendes til akut opståede renoveringsopgaver, påbudte arbejdstilsynssager samt mindre uforudsete anlægsopgaver på skolerne. Der vil blive tale om renoveringsopgaver, der ikke er omfattet af de forpligtigelser, som Ejendomme og Energi har ansvaret for.\nPuljen foreslås i praksis forvaltet af skolechefen indenfor dennes ansvarsområde efter bemyndigelse fra direktøren for Børn og Unge.\nAfdelingsleder Jørgen Kaack deltager i Børne- og Ungdomsudvalgets behandling af sagen.\nat der gives en anlægsudgiftsbevilling på 4.539.000 kr. med rådighedsbeløb i 2014\ntil kontoen ”Pulje skoler 2014”\nat anlægsudgiften på 4.539.000 kr. finansieres af det rådighedsbeløb, som er optaget på\nInvesteringsoversigten for 2014 til formålet\nat Direktøren for Børn & Unge bemyndiges til at forvalte puljen\n14. Samlet plan for Hald Ege Hallen og Hald Ege Skole(bevillingssag)\nBørne- og Ungdomsudvalget har gennem en længere årrække arbejdet på at skabe forudsætninger for, at Hald Ege Hallen kan udvides.\nByrådet godkendte på sit møde den 19.06.2013 (sag nr. 20) endelig vedtagelse af lokalplan nr. 337.\nLokalplanen udlægger området ved Hald Ege Skole til almen service og giver mulighed for, at der kan opføres en ny idrætshal samt udbygning af eksisterede halbebyggelse med tilhørende cafeteria og bade- og omklædningsfaciliteter.\nForslaget sikrer endvidere, at der kan ske mindre udvidelse i tilknytning til skolens øvrige bebyggelse, og at der kan etableres nye parkeringsarealer i tilknytning til skolen og hallen.\nTrafik og Vej har udarbejdet et forslag til aflæsnings- og parkeringsområde ved cykelskuret i den sydlige ende af skolens område samt parkering i trekanten syd for den nye hal som er med som tillæg til den nye lokalplan.\nKPF Arkitekter har udarbejdet et forslag til om- og tilbygning af Hald Ege Hallen.\nI forbindelse med skolereformen, blev det i 2013 besluttet at udarbejde en helhedsplan for Hald Ege Skole.\nKPF Arkitekter blev antaget til opgaven og har udarbejdet en helhedsplan der løber i 3 etaper og med et samlet budget på ca. 25 mio. kr.\nFor at komme videre og for at få sammenhæng i sagen, vurderes det, at der er behov for udarbejdelse af en samlet plan for Hald Ege Hallen, Hald Ege Skole samt tilkørsels- og parkeringsforholdene i tilknytning til hallen og skolen.\nDer søges derfor om frigivelse af 1.036.000 kr. til udarbejdelse af en samlet plan.\nAnlægsudgiften kan finansieres ved frigivelse af det rådighedsbeløb, som er optaget på Investeringsoversigten for 2013 til formålet.\nat der gives en anlægsudgiftsbevillingen på 1.036.000 kr. med rådighedsbeløb i 2014 til kontoen ”Hald Ege – skolemæssige del af ny hal”\nat anlægsudgiften på 1.036.000 kr. i 2014 finansieres af det rådighedsbeløb, som er optaget på Investeringsoversigten for 2013 til formålet, idet det forudsættes, at ikke forbrugt rådighedsbeløb på 1.036.000 kr. overføres til 2014 i forbindelse med regnskabsafslutningen for 2013, og\nat Direktøren for Børn & Unge bemyndiges til at antage rådgiver.\nat der gives en anlægsudgiftsbevilling på 1.036.000 kr. med rådighedsbeløb i 2014 til kontoen ”Hald Ege – skolemæssige del af ny hal”\nØkonomi- og Erhvervsudvalget anbefaler indstillingen fra Børne- og Ungdomsudvalget, idet det forudsættes at den samlede plan omfatter såvel skole- som fritidsdelen.\nIndstillingen fra Børne- og Ungdomsudvalget godkendes, idet det forudsættes at den samlede plan omfatter såvel skole- som fritidsdelen.\n15. Orientering omkring status for arbejdet med skolereform\nArbejdet med implementering af skolereformen i Viborg kommune er fortsat i fuld gang. På udvalgsmødet d. 26. november 2013 drøftede B og U udvalget de endelige ideer og anbefalinger fra arbejdsgrupperne nedsat i forbindelse med implementering af skolereformen og direktørens indstillinger omkring samme. Med enkelte ændringer valgte B og U-udvalget at udsende deres forslag til beslutninger i høring ved de respektive skolebestyrelser, lokale MED-udvalg og Skole-MED. Der afholdes fælles høringsmøde d. 19. december kl. 19.00 - 20.30 i Auditoriet på Viborg Ungdomsskole, Reberbanen 13 for samme; indbydelse er udsendt. Der er mulighed for at indsende skriftlige høringssvar senest d. 8. januar 2014 kl. 12 til konsulent Heidi Therkildsen.\nEfter høringen, vil Styregruppen udforme et forslag til design for det fortsatte arbejde med skolereformen.\nPå nuværende tidspunkt arbejdes der på fire områder:\nKompetenceudvikling: der arbejdes i forhold til kortlægning af medarbejderes og lederes kompetencebehov i forbindelse med en succesfuld implementering af skolereformen i Viborg Kommune. Der arbejdes for et differentieret kompetenceudviklingsforløb for såvel medarbejdere og ledere. Der tænkes i såvel faglige, pædagogiske og ledelsesmæssige forløb. Der er fokus på bedst mulig indhold og timing indenfor de rammer, der haves.\nSkolebygninger og medarbejder arbejdspladser: arbejdsgruppe arbejder med løsning af denne opgave sammen med tilknyttet rådgiver – arkitektfirmaet Gorm Nielsen -. Der udarbejdes en oversigt over forholdene og mulighederne på de enkelte skoler i samarbejde med skolerne.\nIT: Den kommunale arbejdsgruppe for it, vil i nærmest fremtid starte arbejdet op i forhold til udarbejdelse af forslag til ny læseplan for området og revidering af kommunens it-strategi, i forlængelse af skolereformens it-arbejdsgruppes anbefalinger. Gruppen afventer udgivelsen af ”Nye fælles mål”, da det forventes, at it-delen i disse ikke længere vil fremgå som et selvstændigt dokument, men derimod indskrevet ved de forskellige fag.\nKommunikation: der arbejdes fortsat ud fra kommunikationsstrategien, der tidligere er godkendt af Styregruppen. Der arbejdes på såvel direkte kommunikation fra gruppen, samt vejledning og hjælp til kommunikation direkte fra de enkelte skoler til de forskellige målgrupper.


Hvorfor er leder onboarding i Salesforce så vigtigt? - ChangePeople\nHvorfor er leder onboarding i Salesforce så vigtigt?\nHos ChangePeople står onboarding af ledere højt på agendaen. De skal tage ansvar for forandringen og gå forrest hele vejen. Det er desværre en ofte overset del af systemimplementeringer. I denne uge har vi opstarter på det første hold af en ledergruppe på +50 ledere, der alle skal igennem en god onboarding i Salesforce. Udover at være rigtig glad for opgaven, giver den også anledning til at dele lidt tanker omkring leder onboarding mere generelt.\nJeg har efterhånden været med til en hel del Salesforce-implementeringer, både som konsulent, salgschef og Salesforce Admin. Derfor har jeg set processen fra mange forskellige vinkler. Jeg har bidt mærke i, at der i projektgruppen ofte er et stort fokus på funktionalitet, hvilket er helt naturligt. Desværre oplever jeg også, at der ofte er alt for lidt fokus på adoption. Ja, jeg er change konsulent, så naturligvis synes jeg, at change er vigtigt! Men jeg synes nu også, at jeg har de gode argumenter på plads. Uden god onboarding af både medarbejdere og ledere, bliver det svært at realisere de forventede gevinster.\nOftest bliver medarbejderne prioriteret højest, når der skal implementeres et nyt system. Efter min mening kunne leder-for-medarbejder godt tåle lidt mere opmærksomhed. I sidste ende, er det nemlig lederne, der skal drive forandringen i både små og store teams i virksomheden. Det er lige netop derfor, at vi i ChangePeople altid argumentere for, at lederne som minimum får\nadgang til Salesforce og instruktioner i at logge ind. Det lyder måske banalt, men det sker ikke altid helt ad sig selv\nadgang til de relevante dashboards, som giver lederen overblik og indsigt i egen forretning fra dag 1. Uden dette overblik bliver det svært at ændre adfærd\nen konkret udrulningsplan med fokus på udvalgte dele af Salesforce, som lederen skal holde øje med i de første måneder\nhands-on træning i både datainput og -output, så de kan blive bedst mulige rollemodeller for deres medarbejdere\nværktøjer til både at kunne forstå og håndtere den modstand, der måtte komme fra medarbejderne. Modstanden dukker altid op i en eller anden grad, uanset hvad vi gør – derfor skal lederen lære at spotte den og agere på den\nen rolle som sponsor, som er klar og tydelig for alle i virksomheden\nMed disse tiltag prøver vi i ChangePeople at motivere lederen til at tage ansvar for forandringen og gå forrest hele vejen. Det smitter nemlig af på medarbejderne, så implementeringen kommer stærkt i mål. Der er årsagen til, at jeg personligt synes, at leder onboarding både er vanvittigt spændende, men også enormt nødvendigt af enhver Salesforce-implementering.\nTidligereGame changer eller deal breaker for IT-adoption